Ek wonder net waarom daar 'n tekort aan verkoelingsvloeistof is. As dit ook 'n lang tyd, sê 'n jaar of meer gebeur het, is dit nie 'n probleem nie. As die vlak egter oor 'n relatif kort periode gesak het, behoort hy die oorsaak te soek en te herstel.
Nee beslis nie! Die byvoeging doen basies twee dinge: Dit keer dat die water vries as dit baie koud is en dit verhoed roes. Eersgenoemde is miskien nie so 'n groot faktor in meeste dele van ons land nie, maar die anti-roes-deel is van die grootste belang. Roes kan jou masjien oor 'n relatief kort tyd so beskadig dat dit vervang moet word, veral met die baie aluminium wat in moderne masjiene gebruik word. Dit laat ook die verkoeler aanpak sodat jou voertuig sal oorverhit. Moet dit nie eers oorweeg om nie die regte hoeveelheid bymiddel te gebruik nie. In 'n noodgeval kan jy net water gebruik, maar dreineer dit so spoedig moontlik en vervang met die regte mengsel.
Net so 'n stukkie raad: water bevat maar altyd opgeloste suurstof en ader gasse wat in die lug voorkom. Dis waarom visse in water kan oorleef. Jy wil so min as moontlik suurstof in jou voerkoelingsmedium hê. Kook dus eers die water, as jy kan vir 'n paar minute. Dit dryf die suurstof af, voor jy dit in die verkoeler gooi. As jy eers water kook voor jy dit vries, kry jy ook mooi helder ys, sommer so terloops.